Стаўкі падатку за валоданне сабакамі залежаць ад вышыні ў карку. Таму за кожны месяц падатковага перыяду гаспадарам чатырохногіх неабходна заплаціць наступныя сумы: за сабаку да 40 см у карку — 0,1 базавай велічыні (21 000 рублёў), ад 40 см да 70 см — 0,2 базавай велічыні (42 000 рублёў), 70 см і больш — 0,5 базавай велічыні (105 000 рублёў). Тым, парода чыёй сабакі ўключана ў пералік патэнцыйна небяспечных парод сабак, які зацверджаны пастановай Міністэрства сельскай гаспадаркі і харчавання Рэспублікі Беларусь ад 12 снежня 2001 года № 40 “Аб некаторых пытаннях развядзення, утрымання, увозу ў Рэспубліку Беларусь, а таксама навучання ўладальнікаў патэнцыйна небяспечных парод сабак” прыйдзецца заплаціць таксама 0,5 базавай велічыні.